Qridi Sport -ohjelmisto käyttöön muodostelmaluistelu-joukkueissa - Helsingin taitoluisteluklubi ry
Qridi Sport -ohjelmisto käyttöön muodostelmaluistelu-joukkueissa
Seuran joukkueet, kolminkertainen maailmanmestari Helsinki Rockettes ja junioripuolella kansainvälisellä tasolla menestynyt Team Fintastic, ovat maailman huippujoukkueita.
Qridi Sport on pedagoginen urheilijan kehittämisympäristö, joka mahdollistaa valmentamisen aiempaa kokonaisvaltaisemmin. Sovelluksen avulla urheilija voi reflektoida tekemistään itsearviointien kautta, asettaa henkilökohtaisia tavoitteita toiminnalleen sekä täyttää harjoitus- tai ruokapäiväkirjaa ja tehdä valmentajan antamia harjoitteita.
"Säännöllinen oman toiminnan reflektointi ja eri osapuolilta tuleva palaute ohjaa urheilijoita kiinnittämään huomiota omaan hyvinvointiinsa ja kehittymään urheilijana. Pitkältä aikaväliltä kertyvä visualisoitu data tukee valmennustyötä ja urheilijan kasvua itseohjautuvaksi." Kimmo Koskenkorva, Qridi Oy
”Qridi auttaa meitä – niin urheilijoita kuin valmentajia - monin tavoin tavoitteellisessa urheilussa ja voimme antaa myös palautetta arvostavasti ja henkilökohtaisesti.” Kaisa Arrateig Päävalmentaja, Helsinki Rockettes.
www.qridisport.fi